text: Curs de Glosat a càrrec de Soca de Mots - EsDiari.com
  Curs de Glosat a càrrec de Soca de Mots
  Gairebé 300 al·lots i al·lotes han realitzat aquest curs el taller de Glosat ofert pel programa Salut Jove i Cultura.
  Un total de 286 estudiants de 13 aules de cinquè i sisè de Primària i de tercer d'ESO de centres de Ciutadella, Maó, Es migjorn, Es Mercadal i Alaior han tingut l'oportunitat de conèixer la modalitat de poesia de la glosa de la mà de l'Associació Soca de Mots, gràcies al programa Salut Jove i Cultura del Consell Insular de Menorca.
  El taller Glosat ha arribat als centres educatius de l'Illa gràcies al programa Salut Jove i Cultura de la Conselleria de Benestar Social i Joventut i ha estat sol·licitat pel professorat de les àrees de Llengua Catalana i Música per apropar el jovent a aquesta composició popular, oral, improvisada i rimada, pròpia de la cultura popular menorquina. Fins a la majoria d'aquestes aules s'han desplaçat dos glosadors i ocasionalment un sonador per mostrar la tècnica bàsica per a la construcció de les primeres gloses del jovent.
  Les expectatives del 77% del professorat s'han cobert de forma excel·lent respecte aquest taller , de forma bona en el 8% i adequada en el 15%. Pel que fa a la satisfacció de l'alumnat, ha sigut excel·lent per al 54% , bona per al 36% i adequada pel 10%.
  Per la seva part, la consellera de Benestar Social i Joventut, Aurora Herráiz, valora de forma positiva aquesta experiència perquè té com a objectiu que els estudiants de Menorca puguin conèixer en persona una part fonamental de la cultura menorquina com és el glosat.